Plijet-tre on bet gant hor beaj e Bro-Alamagn. Brav-tre eo ar vro hag ar c'hêrioù. Souezhet on bet e Berlin hag e Praha peogwir ne soñjen ket e oa ken brav ar c'hêrioù-se. Disheñvel eo Bro-C'hall diouzh Bro-Alamagn peogwir eo muioc'h troet an Alamaned war an ekologiezh evit ar C'hallaoued. Gwelet hon eus kalz a rodoù-avel ha kalz a dud a implije ar c'hezeg-houarn evit  mont-ha-dont. Plijet on bet ivez gant ar veaj peogwir e oa jentil-tre ar familh degemer. Desket em eus kalz a draoù e-kerzh ar veaj-mañ war sujedoù evel Moger Berlin, ar Sorabiz, an Eil Brezel Bed … Laouen-kenañ on da vezañ bet e Bro-Alamagn ha c'hoant em bije distreiñ du-hont.    Amélie    Ar veaj da Vro-Alamagn 'oa etre ar 17 hag ar 26 a viz Meurzh. Plijus-kenañ eo  bet ar veaj . Ma c'henskriverez 'oa degemerus ha servijus-tre . Dre vras e tebront ar memes meuzioù ha ni . Ar pezh hon eus gweladennet 'oa dedennus, n' ez eus nemet displegadennoù ar vengleuz 'oa un tammig enoeüs .  Derc'hel a rin ur soñj plijus-meurbet eus ar vro-se hag eus an dud Ma c'henskriverez 'zo e soñj dont amañ e-pad an hañv .    Eloïse    Ne  zisoñjin ket an dek devezh bevet e Bro-Alamagn.  Ar veaj a oa un tammig hir. Met kalz a vareoù plijus am eus tremenet gant ar re bevare, ar skolajidi eus ar Releg ha Gwiseni.  Dizoloet am eus ur bed all, ur yezh, gant he stummoù, he gizioù kozh ;  A-raok mont da Vro-Alamagn ne garen ket re ar yezh met bremañ am eus komprenet e c'hellfe sikour ac'hanon peogwir ez eus tud du-hont na ouzont ket ar saozneg.  Mall 'zo warnon e tegouezhfe va c'henskriverez evit lakaat anezhi da zizoloiñ  Breizh.     Pierre      Ur sizhunvezh hon eus tremenet e fin miz Meurzh gant hor c'henskriverien alaman.  O chom e Luzasia emaint, ul lec'h eus Alamagn ma vez komzet sorabeg ivez. Ar sorabeg a zo kalz anezhañ er gevredigezh, kalz muioc'h eget ar brezhoneg e Breizh. Souezhet on bet gant ar fed e komz muioc'h eget an hanter eus ar familhoù sorabeg.  Gant  hor c'henskriverien hon eus gweladennet Praha, kêr-benn Bro-Tchek, Berlin, Dresden ha Bautzen, kêrioù alaman, Vattenfall hag a zo un embregerezh dastum glaou ha produiñ tredan, ha kamp nazi Buchenwald. War hent an distro hon eus graet un ehan e Menez-Mikael ar Mor.  Ar pezh en deus plijet kalz din eo gweladenniñ kêrioù Berlin ha Praha, brav-tre ha kreñv an aergelc'h enno, ha daremprediñ gant ar Sorabiz.  Dipitet on bet gant gweladenn Buchenwald peogwir n'am eus gwelet na desket netra, ha gant  degemer ma c'henskriverez.  An amzer oa brav hag ar programm plijus. C'hoant em befe bet da chom pelloc'h !    Salomé      Me am eus kavet e oa dreist ar veaj. Dreist e oa peogwir hon eus gweladennet lec'hioù brav ha karget a istor evel Berlin, Bautzen, Praha, Dresden... Gant ma familh sorab . Desket am eus e oa ar Sorabeg ur yezh bevoc'h eget ma soñjen. Met ar  pezh en deus dipitet achanon er charr boutin a oa filmou lakaet evit lazhañ an droug amzer. Ar filmoù-se a oa jahinerezh evidon. Eürusamant ma c'henskriver a oa digemerus. Ouzhpenn alies am eus bet ur familh dispar. Ar pezh am eus kavet fentus e oa ar fed o doa ar genskriverien ur wezh ma oamp erruet e Rakelwitz panellou ma oa skrivet hon anvioù warno. Neuze e c'helled gwelout dremmoù souezhet pe dipitet e-keñver o c'henskriverien.